text:
1/2012. (I. 13.) HM utasítása a külföldi fegyveres erők eszközei magyarországi, valamint a Magyar Honvédség eszközei külföldön végrehajtott üzemanyag feltöltésének és elszámolásának rendjéről.
A honvédelemről és a Magyar Honvédségről, valamint
a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. §
(2) bekezdés g) pontja alapján – figyelemmel az Észak-atlanti Szerződés részes államai és a „Békepartnerség” más
résztvevő államai közötti, fegyveres erőik jogállásáról
szóló Megállapodás és annak Kiegészítő Jegyzőkönyve
megerősítéséről és kihirdetéséről szóló 1995. évi CII. törvény Mellékletének II. Cikkére és XI. Cikkének 11. pontjára; az Észak-atlanti Szerződés tagállamai közötti, fegyveres erőik jogállásáról szóló Megállapodáshoz történő
csatlakozásról, a Megállapodás kihirdetéséről, valamint a
Megállapodáshoz kapcsolódó egyes jogszabályok módosításáról szóló 1999. évi CXVII. törvény II. Cikkére, valamint a XI. Cikk 11. pontjára; az 1992. március 24-én, Helsinkiben aláírt Nyitott Égbolt Szerződés kihirdetéséről
szóló 2004. évi V. törvény rendelkezéseire és a Nyitott Égbolt Konzultatív Bizottság döntéseire – a külföldi fegyveres erők eszközei magyarországi, valamint a Magyar Honvédség eszközei külföldön végrehajtott üzemanyag feltöltésének és elszámolásának rendjéről a következő
utasítást adom ki: 1. Általános rendelkezések 1. §
Az utasítás hatálya a Honvédelmi Minisztériumra (a továbbiakban: HM), a honvédelmi miniszter közvetlen alárendeltségébe, közvetlen és fenntartói irányítása alá tartozó szervezetekre, valamint a Magyar Honvédség (a továbbiakban: MH) katonai szervezeteire (a továbbiakban
együtt: honvédelmi szervezetek) terjed ki.
2. § Az utasításban foglaltakat kell alkalmazni:
a) a külföldi fegyveres erők állományába tartozó, illetve
azok alkalmazásában álló eszközök honvédelmi szervezetnél, b) a honvédelmi szervezetek eszközei Magyarország területén kívül,
c) a Honvédelmi Minisztérium és a Magyar Honvédség
szervei által a NAMO részére nyújtott szolgáltatásokról és
azok elszámolási és számlázási rendjéről szóló 24/2009.
(IV. 3.) HM utasítás rendelkezései figyelembe vétele mellett az Észak Atlanti Szövetség Szervezete (North Atlantic
Treaty Organization, a továbbiak: NATO) Nehéz Légi
Szállító Ezred (Heavy Airlift Wing, a továbbiakban:
HAW) eszközei honvédelmi szervezetnél,
d) a Nyitott Égbolt Szerződés kihirdetéséről szóló 2004. évi
V. törvény hatálya alá tartozó feladatban (a továbbiakban:
Nyitott Égbolt) résztvevő eszközök vonatkozásában
végrehajtott üzemanyag feltöltésével és elszámolásával
kapcsolatos ügyekben.
3. § Az utasítás alkalmazásában:
a) üzemanyag: a Magyar Honvédség üzemanyag nyil
vántartásának egységesítéséről, a kilogramm alapú nyilvántartásról literesre történő áttérésről szóló 7/2008.
(HK 4.) HM VTI SZÁT intézkedésben (a továbbiakban:
Nómenklatúra) szereplő, vagy azokkal azonos rendeltetésű és műszaki paraméterű, a d) pontban meghatározott eszközök rendeltetésszerű működtetéséhez szükséges hajtó-,
kenő-, karbantartó- és egyéb anyag;
b) hajtóanyag: a jövedéki adóról és a jövedéki termékek
forgalmazásának különös szabályairól szóló 2003. évi
CXXVII. törvényben megjelölt vámtarifaszámok alkalmazásáról szóló 13/2004. (III. 25.) PM rendelet (a továbbiakban: 13/2004 PM rend.) 1. számú mellékletében meghatározott 2710 11 41, 2710 11 45, 2710 11 49 vámtarifaszám
(a továbbiakban: VTSZ) alá tartozó motorbenzinek,
2710 19 41, 2710 19 45, 2710 19 49 VTSZ alá tartozó gázolajok, és a 3824 90 99 VTSZ alá tartozó biodízel és bioetanol termékek, valamint a c) pontban említett repülő-hajtóanyagok;
c) repülő-hajtóanyag: a 13/2004. PM rend. 1. számú
mellékletében meghatározott 2710 11 31 VTSZ alá tartozó
repülőbenzin és 2710 19 21 VTSZ alá tartozó repülőpetróleum termékek;
d) adózatlan repülőpetróleum: a jövedéki adóról és a jövedéki termékek forgalmazásának különös szabályairól
szóló 2003. évi CXXVII. törvényben (a továbbiakban:
Jöt.) 53. § (1) bekezdése a) pontja alapján adómentes felhasználás céljára, jövedéki adó felfüggesztéssel beszerzett
repülőpetróleum;
e) eszköz: az f) és g) pontokban meghatározott hőerőgépek és repülőeszközök együttesen;
f) hőerőgép: belsőégésű motor vagy egyéb, a b), c) vagy
d) pontban meghatározott termékek elégetésével felszaba
duló energiát hasznosító berendezés által hajtott jármű, illetve gép (ide nem értve a repülőeszközöket);
g) repülőeszköz: belsőégésű motor, sugárhajtómű, vagy
gázturbina által hajtott, a c) pontban meghatározott repülő-hajtóanyag elégetésével felszabaduló energiát hasznosító berendezés által hajtott légi jármű;
h) külföldi fegyveres erő eszköze: külföldi fegyveres
erő kötelékébe tartozó, vagy annak alkalmazásában álló, a
külföldi fegyveres erő, vagy annak polgári állománya által
szolgálati feladatok ellátása céljából használt eszköz.
4. § Egyéb hazai jogszabályi korlátozás, vagy tiltás hiányában a külföldi fegyveres erők részére nyújtott, illetve a
MH eszközei által külföldön átvett üzemanyagok, illetve
igénybevett szolgáltatások megtérítése a kölcsönös logisztikai segítségnyújtás NATO szabványos eljárásairól szóló
STANAG 2034 szabványosítási egyezmény (a továbbiakban: ST 2034) alapján történhet:
a) utólagos térítéssel,
b) kölcsönzött tételek visszaadásával,
c) azonos jellegű természetbeni megtérítéssel.
2. Külföldi fegyveres erők eszköze
honvédelmi szervezetnél végrehajtott
üzemanyag feltöltése, elszámolása 5. § (1) Külföldi fegyveres erő eszközébe töltött üzemanyag
elszámolásakor az ST 2034 „A” mellékletében meghatározott formanyomtatvány (NATO Logisztikai Nyomtatvány
ST 2034 „A” melléklet, HETK: 9596 1111 0206, a továbbiakban: Formanyomtatvány) az elszámolás alapját képező okmány. A Formanyomtatvány szigorú számadású okmány, melyet a honvédelmi szervezet pénzügyi referatúrája tart nyilván, és ad ki a felhasználó részére. A Formanyomtatványt a honvédelmi szervezet a mindenkori nyomtatvány-igénylési rend szabályai szerint igényli meg.
(2) Az üzemanyagot kiszolgáló honvédelmi szervezetnél (a továbbiakban: támogató szervezet) a külföldi fegyveres erő részére átadott üzemanyagot nem lehet saját felhasználásként elszámolni.
(3) A külföldi fegyveres erők repülőeszközei feltöltése
során a támogató szervezet külön „Üzemanyag Feltöltési
és Lefejtési Kimutatás”-t (Rsz.: 632802, a továbbiakban:
ÜFLK), a külföldi fegyveres erők hőerőgépei feltöltése során pedig külön „Üzemanyag Feltöltési és Kiadási Kimutatás”-t (a továbbiakban: ÜFKK) vezet és az üzemanyag
feltöltés befejeztével az adatokat Formanyomtatványra vezeti fel.
(4) A külföldi fegyveres erő eszközébe töltött üzemanyag 310-es „értékesítés” mozgásnemkódon, Eszköz
utalványon kerül kiadásba, mely alapja az ÜFLK, vagy
ÜFKK. Az így kiadott üzemanyag nem terheli a támogató
szervezet fogyasztási keretét.
(5) A támogató szervezet több eszköz, illetve egy, vagy
több eszköz egymást szorosan követő, többszöri alkalommal, így különösen gyakorlatok alkalmával történő üzemanyag feltöltése esetén az üzemanyag feltöltéseket a feltöltés-sorozat végeztével, egy Formanyomtatványon összegzi. Hosszabb időtartamot átfogó sorozatos feltöltések esetén a támogató szervezet az összegzést minden naptári hónap végén végrehajtja.
(6) Külföldi fegyveres erő eszközének olyan feltöltési
igénye esetében, mely nem a Jöt. 53. § (1) bekezdés a)
pontjában meghatározott célra történő repülőpetróleum
felhasználást takar, lehetőleg olyan repülőpetróleumot
kell kiszolgálni, mely után a jövedéki adó korábban megfizetésre került (a továbbiakban: adózott repülőpetróleum).
(7) Ha a támogató szervezet nem rendelkezik adózott repülőpetróleum-készlettel, úgy adózatlan repülőpetróleumot is kiszolgálhat, de ebben az esetben ennek tényét a
(9) bekezdés szerinti értesítésben külön soron kiemelve jelenti a HM Fegyverzeti és Hadbiztosi Hivatal (a továbbiakban: HM FHH) vám- és határforgalmi feladatok végrehajtásáért felelős szervezeti egysége (a továbbiakban: keretengedélyes) részére. Az így kiszolgált adózatlan repülőpetróleum jövedéki adó mértékét az MH Veszélyesanyag
Ellátó Központ (a továbbiakban: MH VEK) a (10) bekezdés szerinti HM FHH által küldött rendelkezés adatait alapul véve, a Jöt. 52. § (1) bekezdés b) pontja alapján meghatározza, és az annak megfelelő összeget átutalja a HM
FHH részére.
(8) A jelentés alapján a HM FHH keretengedélyes elkészíti az eseti jövedéki adóbevallást, amelyet ügyfélkapun
keresztül megküld a Nemzeti Adó és Vámhivatal (a továbbiakban: NAV) székhely szerint illetékes szervének. A jövedéki adóbevallás megküldését követően a HM FHH intézkedik a jövedéki adó egyéb jövedéki termékek megnevezésű számlaszámra történő átutalása ügyében.
(9) A külföldi fegyveres erők eszköze üzemanyag vételezését követően a támogató szervezet a feltöltést követő
munkanapon közvetlenül értesítést küld a HM FHH részére. Az értesítés melléklete a szabályosan kitöltött Formanyomtatvány 1. sz. példánya, a feltöltésekről kiállított
ÜFLK, vagy ÜFKK egy eredeti, vagy hitelesített másolati
példánya és a kiadásra került üzemanyagokat tartalmazó
Eszköz utalvány egy eredeti példánya. Az értesítésnek a
mellékletekkel együtt legalább az alábbi adatokat kell tartalmaznia:
a) a feltöltés dátumát,
b) a támogató szervezet megnevezését,
c) a feltöltött anyag megnevezését,
d) a feltöltött mennyiséget 15 °C-ra kompenzált literben,
e) az anyagot átvevő nemzet megnevezését,
f) az anyagot átvevő katonai szervezet pontos megneve
zését (egyéb azonosítóját), g) a feltöltött eszköz, illetve eszközök típusát és egyedi
azonosítóját,
h) az átvevő személy nevét, rendfokozatát,
i) a feladat megnevezését.
(10) A HM FHH a támogató szervezet által felterjesz
tett adatok alapján megállapítja, mely szervezet az átadott
üzemanyag költségviselője, melyet követően a költségviselő pontos adatait, valamint a kiszámlázandó üzemanyagok megnevezését, mennyiségét és egységárát, továbbá a
számlázandó üzemanyagok adótartalmára vonatkozó rendelkezést is tartalmazó telefaxban biztosítja a számla kiállításához szükséges adatokat az MH VEK részére. A HM
FHH a számla mellékleteit eredetben küldi meg az MH
VEK részére.
3. A külföldi haderők eszközei által átvett üzemanyagok
számlázásával kapcsolatos különös szabályok
6. § (1) A HM FHH által biztosított, valamint a megküldött
mellékletekben szereplő adatok alapján az MH VEK 5 példányos, magyar és angol nyelvű számlát állít ki. A kiállított számla 1., 2. és 5. számú példányait a HM FHH részére
küldi meg, melyek közül az 1. és 2. számú példányt a HM
FHH a támogató szervezet által megküldött ÜFLK, ÜFKK
és Formanyomtatvány példányaival együtt közvetlenül a
költségviselő részére megküld, az 5. számú példányt
gyűjtőzi. A 3–4. számú példány az MH VEK-nél marad.
(2) A számla a mindenkor hatályos pénzügyi jogszabályokban meghatározottakat, de legalább az alábbi adatokat
tartalmazza:
a) a számla sorszámát,
b) a számla kibocsátásának idejét,
c) a kibocsátó szervezet nevét, címét és adószámát,
d) a költségviselő nevét, címét,
e) a teljesítés időpontját,
f) a kiadott üzemanyag megnevezését, besorolási szá
mát, NATO kódját,
g) a kiadott üzemanyag mennyiségi egységét és meny
nyiségét,
h) a kiadott üzemanyag általános forgalmi adó (a továb
biakban: ÁFA) nélkül számított egységárát,
i) a kiadott üzemanyag ÁFA nélkül számított ellenérté
két összesen,
j) a felszámított ÁFA százalékos mértékét,
k) a számla végösszegét,
l) a fizetés módját és határidejét,
m) a kibocsátó bankszámlaszámát,
n) a feladat megnevezését.
(3) Számlázáskor a számlát kiállító szervezet hajtóanya
gok esetében az átadás hónapjában a hajtóanyag beszerzésre létrejött szerződés alapján érvényes tárgyhavi beszerzési ár alapján, egyéb üzemanyagok esetében az adott
üzemanyag utolsó beszerzésekor érvényes bruttó beszerzési árat veszi alapul.
(4) Számlázásakor a számlán szereplő egységár az alábbi felárral növekedik, amely a számlázás alapját képező
egységár mértéke után számolandó:
a) hajtóanyagok esetében 2% kiszolgálási díj miatti felár, kivéve a repülőpetróleum esetében,
b) repülőpetróleum esetében 3% kiszolgálási díj és adaléktartalom miatti felár.
(5) A felár a számlán külön nem jelenik meg, azt az egységár tartalmazza.
7. § (1) Az egyes adófajtákra tekintettel a külföldi haderők
eszközeibe töltött üzemanyagokról szóló számla az alábbiak szerint kerül kiállításra:
a) a NATO és a Békepartnerség részes államai esetében
a hajtóanyagokat ÁFA- és jövedékiadó-mentesen, az
egyéb üzemanyagokat ÁFA-mentesen,
b) a nem NATO és Békepartnerség részes államai esetében a hajtóanyagokat ÁFA- és jövedékiadó-tartalommal,
az egyéb üzemanyagokat ÁFA-tartalommal,
c) a Nyitott Égbolt feladatban résztvevő eszközökre vonatkozóan a 8. § rendelkezései szerint,
d) a HAW eszközeire vonatkozóan a 9. § rendelkezései
szerint.
(2) A számlát kiállító MH VEK ÁFA- és jövedékiadó-mentesen csak abban az esetben számlázhat, ha rendelkezésére áll a külön jogszabályban meghatározott külföldi fegyveres erő magyarországi csapatmozgására kiadott engedély.
(3) A HM FHH a számla mellékletei között biztosítja az
MH VEK részére a külföldi fegyveres erő eszközei részére
kiadott Csapatmozgási Engedélyt.
(4) Az MH Összhaderőnemi Parancsnokság (a továbbiakban: MH ÖHP) Hadműveleti Központ valamennyi
olyan Repülőtér Igénybevételi Engedélyt megküld a HM
FHH részére, mely külföldi fegyveres erő eszközére vonatkozik.
(5) A számlán fizetési határidőnek a számla kézhezvételétől számított legfeljebb 60 napos határidőt kell megjelölni.
4. „Nyitott Égbolt” feladatot végrehajtó
külföldi fegyveres erő eszköze üzemanyag feltöltése
különös eljárási rendje 8. § (1) Nyitott Égbolt megfigyelő repülések fogadása esetén a támogató szervezet a megfigyelő fél üzemanyag feltöltéséről az 5. § (9) bekezdése szerinti értesítést küld a
HM FHH részére. A támogató szervezet valamennyi bizonylatra rávezeti az „OPEN SKIES” feliratot. A HM
FHH a továbbiakban az 5. § (10) bekezdésében foglaltak
szerint jár el, kivéve az ár és az adótartalmak meghatározását.
(2) A feltöltés során a Formanyomtatvánnyal, valamint
a feltöltött üzemanyagok okmányozásával, kiadásával
kapcsolatban az 5. § (1)–(8) bekezdésében meghatározott
szabályokat kell alkalmazni.
(3) Az MH VEK a kapott adatok és okmányok alapján
magyar és angol nyelvű számlát készít, valamint kiállítja
és megküldi a Magyar Honvédség Vezetési és Doktrinális
Központ (a továbbiakban: MH VDK) részére az Összesített Elszámolást, melyet az MH VDK továbbít a költségviselő szervezet felé. Az MH VEK a Nyitott Égbolt megfigyelő repülések esetében a kifizetések teljesítési határidejére a Nyitott Égbolt Konzultatív Bizottság (a továbbiakban: KB) 1. sz. határozatában foglaltakat, ennek hiányában az 7. § (5) bekezdésében foglaltakat alkalmazza.
A számla kiállítása és példányainak elosztása a 6. § (1) és
(2) bekezdései szerint történik azzal a kitétellel, hogy a
HM FHH helyett az MH VDK-t kell érteni.
(4) Nyitott Égbolt feladat során keletkező számlák kiegyenlítése történhet kölcsönösségi alapon is, amennyiben
a magyar és egy, a szerződésben részes másik fél megfigyeléseket hajt végre egymás országában. Ebben az esetben a (3) bekezdésben meghatározott számla kiállítására
csak abban az esetben kerül sor, ha a feladatot végrehajtó
fél tárgyévi felhasznált anyagok és szolgáltatások mennyisége meghaladja a magyar fél által ugyanazon félnél
igénybevett mennyiségeket. A számla ilyenkor a két fél által igénybevett anyagok és szolgáltatások különbözetét
tartalmazza. A kölcsönösségi kiegyenlítés körébe tartozó
feladatról az MH VDK a feladat megkezdését megelőzően
tájékoztatja a HM FHH-t és az MH VEK-et.
(5) Nyitott Égbolt repülések elszámolása esetében a
mindenkor érvényes, KB által meghatározott feltételeket,
így különösen az árakat és határidőket kell figyelembe
venni. A KB által meghatározott árak nettó árak, melyeket
a számlán mentes az adó alól szövegezéssel kell feltüntetni, és esetükben más levonás nem kerülhet alkalmazásra.
A KB által meghatározott árakat az MH VDK a változást
követően 5 napon belül megküldi a HM FHH és az MH
VEK részére.
(6) Az MH VEK 5 munkanapon belül tájékoztatja az MH
VDK-t a Nyitott Égbolt repülések kapcsán beérkezett befizetésekről.
(7) Az Összesített Elszámolás formátumát a Melléklet
tartalmazza.
5. A NATO Nehéz Légi Szállító Ezred eszközei által átvett
üzemanyagok elszámolásának különös szabályai
9. § (1) A támogató szervezet a HAW részére átadott üzemanyagokról az (5) bekezdésben meghatározott bontásban
külön ÜFLK-t és ÜFKK-t vezet, melyekre jól láthatóan
felvezeti a „HAW”, továbbá az ÜFKK-ra a „Repüléssel
közvetlenül összefüggő”, vagy a „Repüléssel nem összefüggő” feliratot is. Az ÜFLK és ÜFKK adatait havonta
összesíti és a tárgyhónap végén Formanyomtatványra vezeti fel, mely Formanyomtatvány 4. példánya képezi a
nyilvántartáson történő átvezetés alapját. A támogató szervezet a Formanyomtatvány 3. és 5. számú példányát a
HAW részére megküldi.
(2) A HAW által a tárgyhónapban átvett üzemanyagokról a támogató szervezet havi összesítő elszámolást készít,
melyet a tárgyhónapot követő 3. munkanapig az MH VEK
részére felterjeszt. Az elszámolás tartalmazza valamennyi,
a HAW részére átadott üzemanyag fajtája szerinti mennyiséget az (5) bekezdés szerinti bontásban. A felterjesztett
elszámolás melléklete a HAW részére a tárgyhónapban átadott üzemanyagokról készített bizonylatok egy-egy eredeti, valamint egy-egy másolati példánya, továbbá a Formanyomtatvány 1. és 2. számú példánya.
(3) Az MH VEK a belső rendelkezéseiben foglaltaknak
megfelelően a támogató szervezet által készített havi elszámolás alapján magyar és angol nyelvű számlát állít ki,
melyet a HM Közgazdasági és Pénzügyi Hivatal (a továbbiakban: HM KPH) útján küld meg a költségviselő részére. A számla kiállítása és példányainak elosztása a 6. § (1)
és (2) bekezdés rendelkezései szerint történik azzal a kitétellel, hogy a HM FHH helyett a HM KPH-t kell érteni.
(4) Az MH VEK a HAW által átvett üzemanyagok árképzésénél a repülő-petróleum esetében a HM és a NATO
Légiszállítást Kezelő Szervezet között létrejött Bázismegállapodásban rögzítetteknek megfelelően a HM FHH
által minden év január 31-ig megállapított adaléktartalom
miatti felárat, továbbá a feltöltés és leeresztés során literenként megállapított kiszolgálási díjat számít fel, mely a
számlázás alapját képező egységár mértéke után számolandó. A felár és a kiszolgálási díj a számlán külön tételként, de egy megnevezés alatt és összevont egységárral jelenik meg.
(5) Az MH VEK, aszerint, hogy a HAW által átvett
üzemanyag a HAW mely eszközébe került feltöltésre, az
alábbiak szerint állítja ki a számlát:
a) a kizárólag sugárhajtású és gázturbina meghajtású,
magyar katonai lajstromjelű repülőeszközbe töltött repülőpetróleumot ÁFA- és jövedékiadó-mentesen,
b) a HAW repülőeszközei működésével közvetlenül
összefüggő hőerőgépekbe töltött üzemanyagokat jövedéki
adóval terhelten, ÁFA-mentesen,
c) a HAW a) és b) pont alá nem tartozó eszközeibe töltött üzemanyagokat ÁFA és jövedéki adóval terhelten.
(6) Az MH VEK a pénzügyi referatúrával együttműködve az eredetileg az MH VEK által ÁFA-val terhelten beszerzett, de a HAW részére ÁFA-tartalom nélkül továbbszámlázott tételek után havonta kezdeményezi a NAV-nál
az ÁFA visszaigénylését, mely beérkezését követően a
10. § (4) bekezdésében foglaltak szerint jár el.
6. A beérkezett pénzeszközök kezelése,
eljárás fizetési késedelem esetén
10. § (1) Az MH VEK a beérkezett bevételekről minden hónap 5-ig tájékoztatást küld az MH ÖHP részére. A tájékoztatás az alábbiakat tartalmazza:
a) a fizető megnevezését,
b) a kiszámlázott összeget és a bevételt forintban,
c) a számla számát,
d) a teljesítés beérkezésének időpontját.
(2) A nem teljesült követelésekről az MH VEK minden
hónap 5-ig és 20-ig tájékoztatja a HM FHH-t, megadva a
teljesítetlen számlák számait, a kiszámlázott összegeket és
a költségviselők nemzetiségét.
(3) Ha a kiállított számla ellenértéke az előírt határidőre
nem érkezik be, a HM FHH haladéktalanul intézkedik a fizetési felszólítás költségviselő részére történő eljuttatására,
és a HM Nemzetközi Együttműködési Főosztályon (a továbbiakban: HM NEF) keresztül felveszi a kapcsolatot a
késedelmesen teljesítő szervezettel a számla ellenértékének
kifizetése érdekében.
(4) Az MH VEK az üzemanyag ellenértékeként befolyó
bevételek, valamint a visszautalt ÁFA összegének előirányzatosítása vonatkozásában az intézményi bevételekkel kapcsolatos feladatokról szóló hatályos előírásoknak
megfelelően jár el.
(5) Az MH VEK a HAW részére átadott üzemanyagok
és azok kiszolgálásával kapcsolatos bevételekről havonta
tájékoztatja a HM KPH-t.
(6) Az MH VEK a HAW részére átadott üzemanyagokkal és szolgáltatásokkal kapcsolatosan nem teljesült bevételekről minden hónap 15-ig tájékoztatja a HM KPH-t és a
HM FHH-t. A HM FHH az MH VEK által biztosított adatok alapján felveszi a kapcsolatot a költségviselővel a
számla teljesítésének érdekében.
7. Eljárási rend
azonos jellegű természetbeni megtérítés esetén
11. § (1) Az azonos jellegű természetbeni megtérítés eljárás
alkalmazásának feltétele előzetes, írásban rögzített megállapodás létrejötte, így különösen Egyetértési Megállapodás, Technikai Egyezmény, amely tartalmazza a feltöltést
igénylő feladatok megnevezését, helyét és időpontját, az
abban érintett szervezetet, és azon üzemanyagokat, melyeket a természetbeni megtérítés eljárásba kívánnak vonni.
Amennyiben több honvédelmi szervezetet is érint az eljárás, azok közül az MH ÖHP kijelöli az üzemanyag-elszámolásért felelős honvédelmi szervezetet.
(2) Természetbeni megtérítés körébe csak olyan üzemanyagokat lehet bevonni, melyeket minden résztvevő fél
rendszerben tart, és azonos minőségben biztosít a megállapodásban résztvevő felek részére.
(3) Természetbeni megtérítés esetén elszámolási alap az
adott üzemanyag Nómenklatúrában meghatározott mértékegységben számolt mennyisége.
(4) Az átadás, illetve átvétel történhet:
a) közvetlenül eszközbe feltöltés módszerével,
b) készletként raktárba, ellátó pontra, vagy javító szer
vezethez.
(5) A (4) bekezdés b) pontjában meghatározott esetben
a készletekhez Minőségi Bizonyítvány is átadásra kerül.
(6) A természetbeni megtérítésbe vont üzemanyag
olyan csomagolásban kerül átadásra, mely csomagolóanyag az MH üzemanyag szakága által nem elszámolásköteles.
(7) Az ilyen eljárásba vonandó üzemanyagokról a feladat megnevezése, a résztvevő szervezetek, az átadandó
üzemanyagok megnevezése, mennyisége, valamint a természetben visszabiztosítandó üzemanyagok megnevezése, mennyisége feltüntetésével az üzemanyag-elszámolásért felelős honvédelmi szervezet kérelmet terjeszt fel az
MH ÖHP részére, amely azt 20 napon belül elbírálja és arról szolgálati úton tájékoztatja a kérelmezőt, az MH
VEK-et, valamint a HM FHH-t.
(8) Az átadott üzemanyagokat a támogató szervezet 325
mozgásnemkódon „Térítés nélküli átadás fejezeten kívülre” helyezi kiadásba. Az Eszközutalványon minden esetben szerepel a „Természetbeni megtérítés” megjegyzés,
valamint a feladat megnevezése és az MH ÖHP által kiadott engedély száma.
(9) A honvédelmi szervezet az általa természetbeni
megtérítés körében átvett üzemanyagokat 225 mozgásnemkódon „Térítés nélküli átvétel fejezeten kívülről” vételezi be. Az Eszközutalványon minden esetben szerepel a
„Természetbeni megtérítés” megjegyzés, valamint a feladat megnevezése és az MH ÖHP által kiadott engedély
száma.
(10) Természetbeni megtérítés esetén az anyagmozgások befejeztével a honvédelmi szervezet elszámolást készít, amely során megállapítja az átadott és átvett üzemanyagok egyenlegét. Ezt több érintett honvédelmi szervezet esetében az üzemanyag-elszámolásért felelős honvédelmi szervezet végzi, az elszámolás ellenőrzéséért az MH
VEK a felelős.
(11) A honvédelmi szervezet, több honvédelmi szervezet érintettsége esetén az üzemanyag-elszámolásért felelős
honvédelmi szervezet a természetbeni megtérítés körében
végrehajtott elszámolásról 15 napon belül jelentést küld az
MH VEK részére. A jelentés tartalmazza a feladat megnevezését, az MH ÖHP által kiadott engedély számát, az átadott és az átvett üzemanyagok megnevezését, mennyiségét, valamint mellékletként az üzemanyagok mozgását tartalmazó eszközutalványok egy eredeti vagy hitelesített
másolati példányát.
(12) Az elszámolás, vagy annak ellenőrzése során felmerülő eltérés esetén az üzemanyag-elszámolásért felelős
honvédelmi szervezet kezdi meg az eltérés okának kivizsgálását. Ha a vizsgálat eredménytelenül zárul, vagy az elszámolásban felmerült eltérés megszüntetését a külföldi
fél 30 napon belül nem hajtja végre, akkor erről az üzemanyag-elszámolásért felelős honvédelmi szervezet a
30 nap leteltét követő 5 munkanapon belül részletes jelentést terjeszt fel az MH VEK-en keresztül a HM FHH-hoz.
Az eltérés végleges rendezésére a HM FHH intézkedik.
(13) Ha a természetbeni megtérítés körébe vont üzemanyagok elszámolása során egy vagy több üzemanyag vonatkozásában az egyenleg nem jön létre, akkor az eltérés
mértékét képező üzemanyag-mennyiség értékének megtéríttetésére a 6. és 7. §-ban, megtérítésére a 16., vagy
18. §-ban foglaltakat kell alkalmazni.
8. Honvédelmi szervezetek eszközei
Magyarország területén kívül végrehajtott
üzemanyag feltöltése és elszámolása 12. § (1) A honvédelmi szervezetek állományába tartozó eszközök külföldi feltöltése történhet:
a) a befogadó nemzeti támogatás részeként, utólagos térítéssel,
b) azonos jellegű természetbeni megtérítéssel,
c) üzemanyagkártya terhére,
d) valutaelőleg terhére, helyszíni készpénzes kiegyenlí
téssel.
(2) A külföldi igénybevételek során elsődlegesen az
a)–c) pontokban rögzített eljárási módokat kell alkalmazni. A honvédelmi szervezetek a d) pontban említett készpénzes üzemanyag feltöltést csak különösen indokolt esetben terveznek, amikor az igénybevétel során nem biztosítható, vagy csak jelentős időveszteség, illetve többletköltség árán érhető el a készpénzkímélő üzemanyag feltöltés
lehetősége.
(3) Az igénybevétel jellegétől függően az üzemanyag
feltöltés történhet polgári repülőtéren, vagy töltőállomáson, illetve katonai repülőtéren, vagy bázison.
(4) Az eszközök külföldön végrehajtott üzemanyag feltöltései terhelik a honvédelmi szervezet fogyasztási keretét, melyet a havi rendszeres jelentések alkalmával külön
jelenítenek meg.
(5) Az (1) bekezdés a)–c) alpontjaiban rögzített eljárási
módok esetén a költségviselő az MH VEK, és a részére kiállításra kerülő számlák esetében vevő neveként és címeként az alábbiakat kell feltüntetni:
a) vevő neve: Magyar Honvédség Veszélyesanyag Ellátó
Központ, rövid neve: MH VEK
b) vevő címe: 2378, Pusztavacs, Dánszentmiklósi út 1.
(6) A szerződések megkötése, a számlák megküldése,
valamint a teljesítések, késedelmek, elszámolások során
szükséges kapcsolatfelvétel, illetve kapcsolattartás a HM
NEF-en keresztül történik.
(7) Az MH VEK a külföldi haderőtől átvett üzemanyagokról kiállított számlák esetében vizsgálja, hogy a számla
tartalma az Észak-atlanti Szerződés részes államai és a
„Békepartnerség” más résztvevő államai közötti, fegyveres erőik jogállásáról szóló Megállapodás és annak Kiegészítő Jegyzőkönyve megerősítéséről és kihirdetéséről
szóló 1995. évi CII. törvény Melléklet XI. Cikk 11. pontjának megfelelően került-e kiállításra. Amennyiben a számla nem megfelelően került kiállításra, úgy kezdeményezi a
számla kiállítójánál a helyesbítést.
(8) A Tanács 2006/112/EK irányelve 151. cikke alapján
az EU tagállamok a közös védelmi feladatok során NATO
tagállamok fegyveres erői részére végzett termékértékesítéseket, szolgáltatásnyújtásokat mentesítik az adó alól.
Amennyiben az EU tagállamában letelepült számlakibocsátó az adómentes számla kiállítását a HM mint feljogosított szervezet részéről benyújtott adómentességi nyilatkozathoz köti, azt a HM részéről az MH VEK adatszolgáltatása alapján, a HM KPH a HM NEF együttműködésével
kéri meg az EU tagállam illetékes hatóságától.
9. Külföldön, valutaelőleg terhére készpénzes fizetéssel
kiegyenlített üzemanyag feltöltés szabályai
13. § (1) A készpénzes vásárláshoz szükséges valutát a Honvédelmi Minisztérium Protokoll és Rendezvényszervező
Igazgatóság pénzügyi biztosítását végző HM KPH Nemzetközi Igazgatóság Nemzetközi Gazdálkodás Támogató
Pénzügyi Ellátó Osztály (a továbbiakban: NGTPEO),
vagy az útbaindító honvédelmi szervezet pénzügyi biztosítását végző gazdálkodást támogató és pénzügyi ellátó referatúra (a továbbiakban: referatúra) valutapénztára biztosítja. A felvett valutaelőleggel a hazatérést követően annál
a szervezetnél kell elszámolni, amely azt biztosította.
Az NGTPEO, vagy a referatúra által biztosított valutaelőleg terhére készpénzért vásárolt üzemanyagok elszámolásához szükséges számlán vevőként az MH VEK-et kell
feltüntetni.
(2) Mind az NGTPEO, mind a honvédelmi szervezet referatúrája felé végrehajtott elszámolás szükséges melléklete a beszerzett üzemanyagok bevételezését igazoló Eszközutalvány egy eredeti példánya.
(3) A külföldi valutaelőleg terhére készpénzben kifizetett üzemanyag feltöltések során a készpénzfizetési bizonylat szolgál elszámolási alapul. Az igénybevételt követően az igénybevevő a készpénzfizetési bizonylat egy eredeti példányát, vagy annak hitelesített másolatát leadja az
eszköz szerint állományilletékes honvédelmi szervezet
üzemanyag szakágának. Az üzemanyag szakág a készpénzfizetési bizonylaton szereplő feltöltéseket külön
ÜFLK-ra, vagy ÜFKK-ra vezeti fel, és összesíti. A készpénzfizetési bizonylat alapján a vásárolt hajtóanyagot az
üzemanyag szakág Eszközutalványon bevételezi, majd az
ÜFLK, ÜFKK alapján kiadásba helyezi. A készpénzfizetési bizonylat egy eredeti, vagy másolati példánya az
ÜFLK, ÜFKK mellékletét képezi.
(4) A készpénzes beszerzéshez a honvédelmi szervezet
referatúrájától felvett előleggel a kiküldött személy a hazaérkezést követően a mindenkor hatályos rendelkezésekben
előírtak szerint számol el a referatúra valutapénztárában.
A referatúra a készpénzes számlát átfutó kiadásként kezeli
és azokat eredeti példányban minden tárgyhót követő hónap 10-ig jegyzéken megküldi az MH VEK részére.
A számlák megküldésével egyidejűleg tájékoztatja az MH
VEK-et a számla forintban átszámított könyvelés szerinti,
a KGIR vállalati árfolyam alapján meghatározott értékéről. A referatúra a számlák másod-, vagy másolati példányát átadja az üzemeltető honvédelmi szervezet üzemanyag szakágának, aki a továbbiakban a (3) bekezdés szerint jár el.
(5) A valuta ellátmány terhére végrehajtott feltöltések
esetén, amennyiben azt az üzemeltetési utasítások, illetve
a biztonságos üzemelés megköveteli, indokolt esetben az
alábbi kenő- és egyéb anyagok vásárlása engedélyezett:
a) motorolaj,
b) hajtóműolaj,
c) turbinaolaj,
d) hidraulikafolyadék,
e) fékfolyadék,
f) hűtőfolyadék,
g) szélvédőmosó folyadék,
h) a repülőeszköz saját rendszerébe töltendő jégtelení
tő-folyadék.
(6) Az (5) bekezdésben felsorolt kenő- és egyéb anya
gok elszámolására a (3)–(4) bekezdésekben foglaltakat
kell alkalmazni.
(7) A repülőeszköz külső jégtelenítését üzemanyag
költség terhére elszámolni nem lehet.
10. Külföldön, üzemanyag-kártya terhére végrehajtott
üzemanyag feltöltések 14. §
Az eszközök külföldi üzemanyag ellátására kizárólag a
HM FHH által lefolytatott beszerzési eljárás eredményeképpen biztosított alábbi üzemanyag-kártyát lehet igénybe
venni:
a) gépjárművek részére biztosított külföldi üzemanyagkártya, b) repülőeszközök részére, külföldi polgári repülőtereken alkalmazható üzemanyag-kártya (a továbbiakban:
polgári repülő-üzemanyag kártya),
c) repülőeszközök részére, külföldi katonai repülőtereken alkalmazható üzemanyag-kártya (a továbbiakban: katonai repülő-üzemanyag kártya).
15. § (1) A 14. § a) alpontjában meghatározott üzemanyagkártyák alkalmazásának részletes szabályait a szárazföldi
üzemanyagok és egyes szolgáltatások üzemanyag-kártyára történő vásárlásának szabályairól szóló intézkedés tartalmazza.
(2) A repülő-üzemanyag kártyákat elfogadó repülőterek
listáját a HM FHH legalább évente pontosítja és a pontosított listákat az MH repülőeszközöket üzemeltető honvédelmi szervezetei részére az MH ÖHP-n keresztül megküldi.
(3) Az egyes repülőeszközök külföldre történő felszállásukkor rendelkeznek a repülőeszköz lajstromszámát tartalmazó repülő-üzemanyag kártyával. A külföldi repülőtéren az MH repülőeszköze elsősorban a rendelkezésére álló
katonai repülő-üzemanyag kártyás, másodsorban a polgári
repülő-üzemanyag kártyás üzemanyag utántöltési lehetőségeket veszi igénybe és csak előbbi két lehetőség hiányában alkalmazza a készpénzes üzemanyag utántöltést.
(4) A repülőeszköz személyzete a repülő-üzemanyag
kártya terhére végrehajtott üzemanyag utántöltésről kapott
bizonylatot a hazai bázisra történő visszaérkezést követően leadja a honvédelmi szervezet üzemanyag szakága részére, mely az átvett üzemanyagokat Eszköz utalványon
bevételezi, majd külön ÜFLK-ra vezeti fel, melyen kiadásba helyezik azokat.
(5) A repülőeszközt üzemeltető honvédelmi szervezet a
tárgyhónapban repülő-üzemanyag kártya terhére átvett
üzemanyagokról jelentést terjeszt fel az MH VEK részére
a tárgyhót követő 3. munkanapig, mely az alábbiakat tartalmazza:
a) az átvétel helyét, a kiszolgáló bázis nevét, nemzetiségét,
b) az átvétel időpontját,
c) az átvett hajtóanyag megnevezését és mennyiségét,
d) az átvevő repülőeszköz lajstromszámát,
e) a repülési feladat megnevezését.
(6) A kártyát kibocsátó szervezet az MH VEK részére
küldi meg havonta a kiszolgált üzemanyagokról szóló
számlát, mellyel kapcsolatban az MH VEK a továbbiakban a 16. § (3) és (4) bekezdései szerint jár el azzal, hogy
Formanyomtatvány ezen eljáráshoz nem szükséges.
11. Külföldön a befogadó nemzeti támogatás részeként,
utólagos térítéssel végrehajtott üzemanyag biztosítás
szabályai 16. § (1) Külföldön a befogadó nemzeti támogatás részeként,
katonai bázison végrehajtott hajtóanyag feltöltések a Formanyomtatvány, vagy egyéb bizonylat felhasználásával
történnek. Ebben az esetben a Formanyomtatványon, vagy
egyéb bizonylaton az MH VEK-et kell költségviselőként
szerepeltetni. A feladat befejezését követően a saját bázisra történő visszaérkezéskor az igénybevevő a Formanyomtatvány, vagy egyéb bizonylat valamennyi rendelkezésére
bocsátott példányát az eszközt üzemeltető honvédelmi
szervezet üzemanyag szakágának adja le. Az üzemanyag
szakág az igénybevételi okmányon és Formanyomtatványon, vagy egyéb bizonylaton végrehajtott feltöltéseket
külön ÜFKK-ra, illetve ÜFLK-ra vezeti fel, összesíti és a
Formanyomtatványok elosztó szerinti 5. számú példányával, vagy az egyéb bizonylat egy eredeti, vagy másolati
példányával együtt kezeli. A Formanyomtatvány elosztó
szerinti 3. számú példányát, vagy az egyéb bizonylat egy
eredeti példányát az eszköz visszaérkezését követő 3 munkanapon belül az MH VEK részére a (2) bekezdés szerinti
jelentéssel együtt megküldi. Az elosztó szerinti példány
hiányában az eredeti példány hiteles másolatát kell alkalmazni.
(2) A jelentés tartalmazza:
a) a feltöltés jogosságának, az anyagok átvételének iga
zolását,
b) a feltöltött eszközök típusát, azonosító jelét,
c) a feltöltés helyét az ország, település, és a katonai bá
zis megnevezésével, és a feltöltés dátumát,
d) a feltöltött üzemanyag megnevezését és mennyiségét,
e) a végrehajtott feladat megnevezését és dátumát.
(3) Az MH VEK a beérkező számlát, a Formanyomtat
vány-példányokkal és az érintett honvédelmi szervezet által jelentett adatokkal egyezteti, ellenőrzi a költségviselő
adatait, majd a számlán szereplő üzemanyagokat a központi nyilvántartásba bevételezi.
(4) Az MH VEK a bevételezést követően kiegyenlíti a
számla ellenértékét, majd a bevételezett üzemanyagokat
ESZKÖZ-utalványon kiterheli az eszköz üzemeltetője
szerinti honvédelmi szervezet részére.
(5) Amennyiben a beérkező számla adatai nem egyeznek meg az üzemeltető honvédelmi szervezet által küldött
adatokkal, úgy az MH VEK haladéktalanul megkezdi az
eltérés kivizsgálását.
(6) Az eszköz üzemeltetője szerinti honvédelmi szervezet az MH VEK által készített ESZKÖZ-utalvány alapján
a felhasznált üzemanyag mennyiséget bevételezi a nyilvántartásába és az (1) bekezdés szerint felfektetett ÜFLK,
vagy ÜFKK alapján kiadásba helyezi, melynek mellékletét képezi az igénybevételi okmány és a Formanyomtatvány.
12. Külföldön, „Nyitott Égbolt” feladatban résztvevő
eszköz üzemanyag ellátásának különös szabályai
17. § (1) A Nyitott Égbolt megfigyelő repülést végrehajtó, és
külföldön üzemanyagot vételező repülőeszköz esetében az
üzemeltető honvédelmi szervezet a 16. § (1)–(2) bekezdései szerint jár el.
(2) A külföldön végrehajtott Nyitott Égbolt megfigyelő
repülések esetén a magyar fél által viselt költségekről az
MH VEK-hez érkezik be az Összesített Elszámolás, mely
annak adatait egyezteti az üzemeltető honvédelmi szervezet által jelentett adatokkal. Az ellenőrzött Összesített Elszámolást az MH VEK az MH VDK által leigazoltatja.
(3) Az üzemeltető honvédelmi szervezet által jelentett
adatok és az Összesített Elszámolás adatai között fennálló
egyezőség esetén az MH VEK átutalja az üzemanyagok ellenértékét az Összesített Elszámolást kiállító tagállam részére, és a továbbiakban a 16. § (4)–(6) bekezdéseiben
meghatározottak szerint jár el azzal a megkötéssel, hogy
az eltérések kivizsgálását az MH VDK-val együttműködve folytatja le.
(4) A pénzügyileg teljesített Összesített Elszámolásokról a teljesítést követő 5 munkanapon belül az MH VEK
tájékoztatja az MH VDK-t.
(5) A 8. § (4) bekezdésben említett kölcsönösségi alapon történő számlázás esetén az MH VDK a számla (2) bekezdésben meghatározott leigazolásakor ellenőrzi, hogy a
számla a kölcsönösség elvének megfelelően került-e kiállításra. Amennyiben a számla nem felel meg a kölcsönösség elveinek, illetve egyéb tartalmi probléma merül fel
vele kapcsolatban, az MH VDK a számla kiállítójával tisztázza az eltérés okát és intézkedik új számla kiállítására.
13. Külföldi gyakorlatok üzemanyag elszámolásának
szabályai 18. §
(1) Nemzetközi gyakorlatokon a megkötött megállapodások figyelembe vétele mellett a felhasznált üzemanyag
elszámolása és kifizetése, a formanyomtatványok, illetve
az üzemanyag-ellátást biztosító nemzet által kiadott egyéb
bizonylat (a továbbiakban: ellátó nemzet bizonylata), valamint az ellátást biztosító nemzet számlájának alkalmazásával történik. Ebben az esetben az ellátó nemzet bizonylatán az MH VEK-et kell költségviselőként szerepeltetni.
(2) Amennyiben a gyakorlaton több honvédelmi szervezet is részt vesz, az MH ÖHP a résztvevők közül kijelöli a
gyakorlaton részt vevő honvédelmi szervezetek logisztikai
biztosításáért felelős szervezetet (a továbbiakban: elszámolásért felelős szervezet). Az elszámolásért felelős szervezet a gyakorlaton résztvevő honvédelmi szervezetenként 2 példányban ÜFLK-t, ÜFKK-t vezet. A gyakorlat
befejezését követően az elszámolásért felelős szervezet az
ÜFLK-k, ÜFKK-k adatait összesíti, majd az összesített
felhasználást és a rendelkezésre álló ellátó nemzet bizonylatait, vagy azok hiteles másolatait a (7) bekezdés szerinti
jelentéséhez mellékelve az MH VEK részére a gyakorlat
utáni visszacsoportosítás befejezését követő 5 napon belül
megküldi. Az ÜFLK, ÜFKK 1. számú példánya az elszámolásért felelős honvédelmi szervezet saját példánya, a
2. számú példányt a gyakorlat befejeztével átadja a résztvevő honvédelmi szervezetek részére.
(3) Az MH VEK az ellátó féltől beérkezett számla adatait egyezteti az elszámolásért felelős honvédelmi szervezet által jelentett adatokkal és egyezőség esetén végrehajtja az üzemanyagok bevételezését a központi nyilvántartásba, majd ESZKÖZ-utalványon kiterheli azokat az elszámolásért felelős honvédelmi szervezet részére.
(4) A bevételezés megtörténtét követően az MH VEK a
hatályos jogszabályoknak és belső rendelkezéseknek megfelelően kiegyenlíti a számlát.
(5) Az elszámolásért felelős szervezet az MH VEK-től
ESZKÖZ-utalványon átvett üzemanyag mennyiséget a
résztvevő honvédelmi szervezetek között a felhasználásaiknak megfelelően ESZKÖZ-utalványon adja át a gyakorlaton résztvevő honvédelmi szervezeteknek. Az elszámolásért felelős szervezet az üzemanyag-felhasználás szétosztásának körülményeit, és az ESZKÖZ-utalványok adatait jegyzőkönyvben rögzíti.
(6) A gyakorlaton résztvevő honvédelmi szervezetek
üzemanyag szakága az ESZKÖZ-utalvány és az elosztásról készült jegyzőkönyv alapján a felhasznált üzemanyag
mennyiséget bevételezik, majd a gyakorlaton felfektetett
ÜFLK, ÜFKK 2. példánya alapján kiadásba helyezik. Az
így felhasznált üzemanyag terheli a katonai szervezet fogyasztási keretét.
(7) Az elszámolásért felelős honvédelmi szervezet jelentése tartalmazza:
a) a gyakorlat megnevezését, időtartamát, lebonyolításának helyét, projektkódját, a biztosított források címrendkódját,
b) a résztvevő honvédelmi szervezetek megnevezését,
c) az üzemanyagot biztosító szervezet megnevezését,
nemzetiségét,
d) az átvett üzemanyagok megnevezését és mennyi
ségét.
(8) A beérkező számla adatai, illetve az elszámolásért
felelős szervezet által jelentett adatok közötti eltérés esetén az MH VEK az elszámolásért felelős szervezettel
együttműködve hajtja végre az eltérés kivizsgálását. Az
MH VEK a kivizsgálás eredményének megfelelően kiegyenlíti a számlát, vagy kezdeményezi a számla adatainak módosítását a számlakiállító szervezetnél.
14. Kontingensek üzemanyag ellátása és elszámolása 19. §
(1) A Magyarország területén kívül nemzetközi, szövetségi szerepvállalásból adódó feladatokat ellátó honvédelmi
szervezetek (a továbbiakban: kontingensek) logisztikai, ezen
belül üzemanyag ellátását alapvetően a Magyarország határain kívüli válságreagáló és béketámogató műveletekkel kapcsolatos, a Magyar Honvédséget érintő feladatok logisztikai
támogatás végrehajtásának részletes szabályairól szóló
132/2008. (HK 9.) HM FLÜ VIG–MH ÖHP PK együttes intézkedés szabályozza.
(2) A kontingensek megalakításának tervezésekor az
MH-t képviselő személy kiemelt figyelmet fordít a kontingensek üzemanyag-ellátásával és -elszámolásával, valamint az üzemanyagokból keletkező veszélyes hulladékokkal kapcsolatos nemzetközi megállapodások megkötésére.
(3) A nemzetközi együttműködési megállapodások
(a továbbiakban: Megállapodás) megkötésekor a képviselő személy lehetőség szerint érvényesíti az ellátó nemzet
és a magyar fél közötti havi számlázási rend, valamint a
legalább 30 napos fizetési határidő alkalmazását. Ezen
Megállapodásokban, ellenkező rendelkezés hiányában, az
üzemanyag-ellátással kapcsolatos költségek költségviselőjeként az MH VEK szerepel.
(4) A kontingensek üzemanyag feltöltése két-, vagy
többoldalú Megállapodás alapján történhet:
a) más nemzet által működtetett üzemanyag töltőponton
napi, vagy esetenkénti feltöltések biztosításával,
b) saját üzemanyag-töltőpont működtetésével. 15. Kontingens által üzemeltetett saját töltőponton
feltöltött üzemanyagok elszámolásának rendje
20. § (1) A kontingens által működtetett üzemanyag-töltőponton történő saját feltöltések esetén a hazai üzemanyag-ellátásra és elszámolásra vonatkozó előírásokat kell
alkalmazni.
(2) A kontingens üzemanyag töltőpontjának működtetése érdekében más nemzettől vételezett, illetve polgári vállalattól vásárolt üzemanyag-készletek nyilvántartásba vétele, elszámolása, ellenértékének kiegyenlítése a 16. §-ban
foglaltak szerint történik. Amennyiben a kontingens a vételezés, vagy vásárlás alkalmával nem kap átadást igazoló
okmányt az átadótól, úgy jegyzőkönyvet készít az átvett
üzemanyagokról, és az alapján hajtja végre a bevételezést.
(3) A vételezett, vagy vásárolt hajtóanyag-készletekhez
minden esetben minőségi bizonyítványt kell az átadótól
kérni. A vételezett, vagy vásárolt hajtóanyag-készlet tartályba történő lefejtése előtt az átvevő szervezet vizuális
minőségi vizsgálatot végez (víz és mechanikai szennyeződéstartalom). A lefejtést csak „víz- és mechanikai szenynyeződés mentes” eredmény alapján lehet végrehajtani.
Víz, illetve mechanikai szennyeződést tartalmazó hajtóanyag átvételét meg kell tagadni.
(4) A vételezett, vagy vásárolt repülő-hajtóanyag készletekhez minden esetben kérni kell az átadótól a minőségi
bizonyítványt. A vételezett, vagy vásárolt repülő-hajtóanyag készletek tartályba történő lefejtése előtt az átvevő
szervezet legalább mechanikai szennyeződés tartalom
vizsgálatát és ún. Millipore tesztet hajtja végre. Üzemanyag laboratóriummal felszerelt kontingens a laboratórium által biztosított lehető legteljesebb körű minőségi
vizsgálatot hajtja végre. A repülő-hajtóanyag átvételi vizsgálatára a kontingens igénybe vehet szövetséges erők
üzemanyag laboratóriumának szolgáltatásait, amennyiben
azt az MH ÖHP engedélyezi.
(5) A kontingens által működtetett üzemanyag töltőponton külföldi fegyveres erő eszközének feltöltése esetén az
üzemanyag szakfeladatokat ellátó szolgálati személy nemzetenként ÜFLK-t, ÜFKK-t vezet az átadott üzemanyagok
mennyiségéről, amelyeket minden hónap végén összesít.
Az összesítés alapján nemzetenként Formanyomtatványt
állít ki, melyhez egy ÜFLK, ÜFKK másolatot mellékel.
Az összesítésben megállapított üzemanyag mennyiségekről a kontingens az MH VEK részére jelentést küld, mely
tartalmazza:
a) az átvevő külföldi fegyveres erő megnevezését, nemzetiségét,
b) az átadott üzemanyagok megnevezését és mennyiségét, c) az átadás helyét, időpontját,
d) az átvevő költségviselőjének pontos megnevezését.
(6) A kontingens az (5) bekezdés szerinti jelentés mel
lékleteként megküldi a feltöltésekről készült bizonylatok
egy példányát.
(7) Az MH VEK a jelentés és a mellékelt bizonylatok
alapján kiállítja a számlát. A számlán az átadott üzemanyagok egységáraként az adott üzemanyagok tényleges beszerzési ára szerepel.
16. Kontingens eszközeinek feltöltése
más nemzet töltőpontján 21. §
(1) A más nemzet által működtetett üzemanyag töltőponton történő eseti feltöltések során a vételezett üzemanyagról kapott bizonylatot az eszköz kezelője a táborba
visszaérkezést követően a kontingens logisztikai részlegének adja le. A más nemzet által működtetett töltőponton
végrehajtott rendszeres feltöltések során a töltőpontot üzemeltető nemzet által időszakosan megküldött bizonylatokat a kontingens logisztikai részlege gyűjti. A kontingens a
feltöltéseket tartalmazó bizonylatokról másolatot készít,
melyet gyűjtőz.
(2) A kontingenshez közvetlenül beérkező számla esetén a beérkezést követően a kontingens logisztikai részlege leellenőrzi annak adatait, és a teljesítések jogosságáról
Teljesítés-igazolást állít ki, a számláról másolatot készít,
melyet gyűjtőz. A számla eredeti példányát a Teljesítésigazolással és a feltöltéseket tartalmazó eredeti bizonylatokkal együtt a legrövidebb időn belül megküldi az MH
VEK részére.
(3) Az MH VEK-hez közvetlenül beérkező számla esetében az MH VEK a számla alaki kellékeinek ellenőrzését
követően annak másolati, vagy elektronikus példányát 3
napon belül megküldi a kontingens részére. A kontingens
logisztikai részlege leellenőrzi a számla adatait, és a Teljesítés-igazolást, valamint a feltöltéseket tartalmazó eredeti
bizonylatokat a számlamásolat, illetve elektronikus változatának kézhezvételétől számított 3 napon belül megküldi
az MH VEK részére. Ha a számlán szereplő adatok,
mennyiségek nem egyeznek a tényleges adatokkal, akkor a
kontingens parancsnoka intézkedik a logisztikai részleg és
a számlát kiállító szervezet képviselője közötti egyeztetés
végrehajtására, a problémák tisztázására. Az MH VEK ebben az esetben addig nem egyenlíti ki a számlát, amíg az
eltérés nem rendeződik. Új számla kiállítására az MH
VEK intézkedik a számlát kiállító fél felé, ha bebizonyosodik, hogy a számla adatai helytelenek.
(4) Az MH VEK a beérkezett számla adatai alapján
3 napon belül a vásárolt üzemanyagokat a központi nyilvántartásba bevételezi, majd a számlát kiegyenlíti és a
számlán szereplő üzemanyagokat ESZKÖZ-utalványon az
ellátó honvédelmi szervezeten keresztül kiterheli a kontingens részére.
(5) A kontingens az ESZKÖZ-utalvány alapján a felhasznált üzemanyag mennyiséget a nyilvántartásába bevételezi és a felfektetett ÜFLK-k, ÜFKK-k alapján kiadásba
helyezi.
17. Az ISAF műveletekben részt vevő kontingensek
üzemanyag biztosítása
22. § (1) A Nemzetközi Biztonsági és Közreműködő Erők
(International Security and Assistance Forces, a továbbiakban: ISAF) kötelékében működő kontingensek üzemanyag biztosítása elsősorban a NATO Joint Force Command – Brunssum által kötött szerződés alapján történik.
(2) A Joint Force Command – Brunssummal szerződésben álló polgári cég (a továbbiakban: Szállító) az MH Tartományi Újjáépítés Csoport (a továbbiakban: MH TÚCS)
részére információ-jelentő programot biztosít a felhasznált
hajtóanyagok igénylésének és számlázásának végrehajtásához, melyet az MH TÚCS logisztikai állománya kezel.
(3) Szállító az MH TÚCS részére biztosítja a szükséges
mennyiségű raktári készletű hajtóanyagot, amely készlet
Szállító tulajdonát képezi.
(4) A beérkező repülő-hajtóanyag szállítmányokból az
MH TÚCS állománya összesen 2x1 liter mintát vesz, melyet a Nemzeti Támogató Elem útján a Mazar-e Sharif
Camp Marmal-ban települő üzemanyag laboratóriumban
bevizsgáltat. A repülő-hajtóanyag lefejtéseket csak a laboratórium által kiadott megfelelőségi tanúsítvány esetén
kezdik meg.
(5) A beérkező hajtóanyag-készletek lefejtése előtt az
MH TÚCS mechanikai szennyeződés és víztartalom vizsgálatot végez és a hajtóanyagot csak abban az esetben fejti
le, ha a hajtóanyag egyik szennyeződést sem tartalmazza.
(6) Az egyes hajtóanyag feltöltéseket az MH TÚCS logisztikai állománya szállító programjában rögzíti, valamint azzal párhuzamosan a hazai üzemanyag elszámolási
rendnek megfelelő okmányokat is vezeti. A különböző
nemzetek által vételezett hajtóanyagokat külön-külön
ÜFLK-n, ÜFKK-n vezeti, és havonta összesíti. A hajtóanyag feltöltések Szállító programjában rögzített adatok
alapján automatikusan, a szállítói szerződésnek megfelelő
ütemezésben kerülnek számlázásra az MH VEK, illetve
más, az MH TÚCS-nál hajtóanyagot vételező nemzetek
felé.
(7) Az MH VEK a Szállítótól megkapott előzetes számlát a beérkezéstől számított 3 munkanapon belül elektronikusan megküldi az érintett kontingens részére, amely a
számla adatait ellenőrzi és 3 munkanapon belül telefax útján megküldi az MH VEK részére a teljesítés igazolást. Az
MH VEK a teljesítés igazolás és a számla eredeti példánya
birtokában a 21. § (4) bekezdésében meghatározottak szerint jár el.
(8) Az ISAF műveletekben résztvevő, de nem az MH
TÚCS bázisán átvett üzemanyagokkal kapcsolatosan végrehajtott feltöltésekről Szállító automatikusan küld számlát az MH VEK részére. Amennyiben ezen számlák mellékleteként szerepel feltöltési bizonylat másolat, akkor az
MH VEK a bizonylatot teljesítés igazolásként kezeli és a
21. § (4) bekezdésében elrendeltek szerint jár el.
(9) Az ISAF műveletekben résztvevő kontingens által
nem a Szállító által biztosított hajtóanyag-készletből történő vételezés során a 21. §-ban foglaltak az irányadók.
(10) Az MH TÚCS által más nemzetek részére átadott
kenő-, karbantartó anyagok esetében a 20. § (5)–(7) bekezdéseit kell alkalmazni.
18. Kontingensek üzemanyag-nyilvántartása 23. § (1) A kontingensek készleteinek központi nyilvántartásával kapcsolatosan a Magyar Honvédség központi üzemanyag-nyilvántartás felfektetésének és vezetésének szabályozásáról szóló 627/2005. (HK 25.) MH ÖLTP intézkedésben foglaltakat kell alkalmazni.
(2) Az MH VEK a kontingens logisztikai ellátásáért felelős honvédelmi szervezet által megküldött nyitókészletek alapján a kontingenseket önálló alegységként, a kontingens kihelyezett raktára kódjával kiegészített, a kontingens logisztikai ellátásáért felelős honvédelmi szervezet
részére a HM KPH által biztosított „GSZ” kódokon vezeti
be az MH szintű központi analitikus üzemanyag nyilvántartásába.
(3) A kontingens szakanyag-mozgásairól a logisztikai
ellátásért felelős honvédelmi szervezet kontingensenként
külön-külön szolgáltat adatot az MH VEK részére.
(4) Újonnan megalakított kontingens esetében a kontingens működőképességének elérését követő hónap első
napján aktuális készlet képezi a nyitókészletet, melyet a
logisztikai ellátásért felelős honvédelmi szervezet a kontingens működőképességének elérését követő hónap 15-ig
küld meg az MH VEK részére.
(5) Amennyiben olyan üzemanyag-szakanyag kerül az
ellátási rendszerbe – függetlenül attól, hogy az más fegyveres erőtől, illetve polgári vállalattól átvett, vagy vásárolt
anyag, illetve eszköz – melyet a hazai üzemanyag Nómenklatúra nem tartalmaz, akkor az anyagot átvevő katonai szervezet, kontingensek esetén a logisztikai ellátásért
felelős honvédelmi szervezeten keresztül, az anyag gépi
nyilvántartásba vétele előtt az MH VEK-től kéri meg a
szükséges nyilvántartási törzsadatokat. Az MH VEK a kérelem alapján kezdeményezi az illetékes szervezetnél a kodifikáció végrehajtását és a szükséges törzsadatokat a lehető legrövidebb időn belül biztosítja a kérelmező katonai
szervezet felé.
(6) A kontingens visszavonását követően beérkező
számlákkal kapcsolatos feladatokat a kontingens felszámolásáért felelős honvédelmi szervezet hajtja végre.
19. Adózatlan repülőpetróleum beszerzése,
nyilvántartása 24. § (1) Keretengedélyre a Jöt. 53. § (3) bekezdés b) pontja
szerint a keretengedélyes jogosult.
(2) Az adózatlan repülőpetróleum éves beszerzésével
kapcsolatban az MH VEK az MH ÖHP jóváhagyását követően minden év november 30-ig írásban megadja a keretengedélyes részére a következő évben beszerezni kívánt
adózatlan repülőpetróleum mennyiséget telephelyi bontásban, tételesen és összesítve, liter és tonna mértékegységben.
(3) A keretengedélyben meghatározott telephelyek részére kiadott keretengedély tartalmában bekövetkező változások esetén az érintett szervezet a változás tényét a keretengedélyes felé a változás időpontját megelőző 20 nappal korábban jelenti.
(4) Az adózatlan repülőpetróleum adófelfüggesztéssel
történő szállítása esetén a szállítmányok a Jövedéki Árumozgás és Ellenőrző Rendszerben kerülnek útbaindításra,
majd a Külső Kommunikációs Központon, az ún. KKK2-n
keresztül kerülnek a fogadó szervezetnél érkeztetésre.
(5) Az elektronikus adminisztratív kísérő okmány, az
ún. e-AAD indítására és fogadására, valamint a keretengedélyes által alkalmazott „Kompakt ZOLL” készletnyilvántartó és bizonylat kiállító szoftverrendszer kezelésére a
honvédelmi szervezet jövedéki ügyintézője jogosult.
(6) A jövedéki ügyintéző feladata a Jöt. 46. §-ban meghatározott negyedéves készletfelvétel, illetve készletbevallás elkészítése, a NAV területileg illetékes szerve felé
történő benyújtása, valamint a jövedéki szabályozást érintő érdemi nyilatkozattétel.
(7) Az adózatlan repülőpetróleum készletében bekövetkező változásokról a keretengedélyben megjelölt szervezet készletnyilvántartás havi zárást készít, amit a tárgyhónapot követő hónap 5. napjáig a keretengedélyes részére
az MH VEK egyidejű tájékoztatása mellett eredetben
megküld. A keretengedélyes a megküldött készletnyilvántartás havi zárások alapján elkészíti a keretengedélyes elszámolásokat, melyeket ügyfélkapun keresztül elektronikus formában a tárgynegyedévet követő hó 12. napjáig a
NAV területileg illetékes szervei részére megküld.
(8) A jövedéki ügyintéző az adózatlan üzemanyag petróleum készletében eltulajdonításból bekövetkező hiány, illetve
el nem számolható veszteség esetén azonnal írásban jelentést
terjeszt fel a keretengedélyes részére, aki intézkedik az eseti
jövedéki adóbevallás elkészítése és a NAV-hoz ügyfélkapun
keresztül elektronikus formában történő benyújtása ügyében.
A jelentés tartalmazza a Jöt. 52. § b) pontjában meghatározott
adómértékkel számított összeget.
(9) A 2710 19 21 vámtarifaszámú repülésre alkalmatlan adózatlan repülőpetróleum sugárhajtóműtől eltérő,
MPM-85 K típusú előmelegítő, illetve UPM-350-131 egységesített motoros melegítő berendezésben történő elégetése
elszámolható igazolt megsemmisülésként abban az esetben,
ha az a Jöt. 13. § (5) bekezdés d) pontja és 45. § (3) bekezdése, valamint a jövedéki adóról és a jövedéki termékek
forgalmazásának különös szabályairól szóló 2003. évi
CXXVII. törvény egyes rendelkezéseinek végrehajtásáról
szóló 8/2004. (III. 10.) PM rendelet 104. § (2) bekezdés f)
pontja alapján a NAV területileg illetékes felügyelete mellett
történik, illetve a készletcsökkenés az egyes, katonai célú felhasználással kapcsolatos jövedéki rendelkezések részletes
szabályairól szóló 12/2010. PM–HM együttes rendelet
(a továbbiakban: 12/2010. Rend.) 2. számú melléklet 3/6.
pontjában kerül elszámolásra.
(10) A honvédelmi szervezet a Jöt. 11. § (1) bekezdés
g) pont gb) és gc) alpontjaiban meghatározott, az adózatlan repülőpetróleum üzemanyagtöltő pontra adófelfüggesztéssel történő szállítása, tárolása, átszállítása (technikai készletmozgás) esetén a 12/2010. Rend. 5. §-ban meghatározottak szerint jár el.
(11) Az MH VEK az MH ÖHP jóváhagyását követően
minden év november 20-ig írásban adja meg a HM keretengedélyes részére a 2207 20 00 vámtarifaszám alá tartozó
denaturált szesz, illetve a 2710 11 21 vámtarifaszám alá
tartozó speciális lakkbenzin következő évre szükséges
mennyiségét telephelyi bontásban, tételesen és összesítve,
továbbá a denaturált szesz esetében hektoliter-fokban, ún.
HPA-ban, a lakkbenzin esetében pedig MAL-ban. A nyilvántartásba vett felhasználói engedély kiadását a keretengedélyes kezdeményezi a NAV illetékes szervezeténél.
20. Átmeneti rendelkezések 25. § (1) A külföldi haderők, és a HAW eszközeibe töltött
azon üzemanyagok után, amelyek a HM FHH, mint költségviselő nevére kiállított számlák alapján ÁFA tartalommal kerültek beszerzésre, a HM FHH állítja ki a számlát és
igényli vissza az ÁFA-t. Ezen eljárási rend addig érvényes,
amíg a külföldi haderők, és a HAW eszközeibe töltött
üzemanyagok mennyisége meghaladja az MH VEK, mint
költségviselő nevére kiállított számlák alapján betárolt
üzemanyag mennyiségeket.
(2) A HM FHH az (1) bekezdés szerint kiállított számlák után befolyó bevételeket, továbbá a visszaigényelt
ÁFA összegét a mindenkor hatályos vonatkozó jogszabályokban előírtaknak megfelelően átfutó tételként kezeli, és
havonta átutalja az MH VEK részére.
(3) A külföldi haderők, és a HAW eszközeibe töltött
azon üzemanyagok után, amelyek az MH VEK, mint költségviselő nevére kiállított számlák alapján, ÁFA tartalommal kerültek beszerzésre, az MH VEK állítja ki a számlát
és igényli vissza az ÁFA-t.
21. Záró rendelkezések 26. § (1) Az utasítás a közzétételét követő napon lép hatályba.
(2) A HM FHH az utasítás közzétételét követő második
napig kidolgozza a Magyar Honvédség jövedéki termékekkel kapcsolatos tevékenységére vonatkozó szabályait.
(3) Hatályát veszti
a) a külföldi fegyveres erők hőerőgépei magyarországi,
valamint a Magyar Honvédség hőerőgépei külföldön végrehajtott üzemanyag feltöltésének és elszámolásának
rendjéről szóló 98/2007. (HK 17.) HM utasítás;
b) a külföldi fegyveres erők repülőeszközei magyarországi, valamint a Magyar Honvédség repülőeszközei külföldön végrehajtott üzemanyag feltöltésének és elszámolásának rendjéről szóló 141/2007. (HK 1/2008.) HM utasítás, valamint
c) a Honvédelmi Minisztérium és a Magyar Honvédség
szervei által a NAMO részére nyújtott szolgáltatásokról és
azok elszámolási és számlázási rendjéről szóló 24/2009.
(IV. 3.) HM utasítás 3. § (5) bekezdés a) pontja.
Dr. Hende Csaba s. k.,
honvédelmi miniszter


type: legislation

jurisdiction: Hungary

text:
16/2010. (V. 20.) SZMM utasítása a fejezeti kezelésű előirányzatok 2010. gazdálkodási, kötelezettségvállalási és utalványozási szabályzatáról.
Az államháztartásról szóló 1992. évi XXXVIII. törvény (a továbbiakban: Áht.) 24. §-ának (9)–(10) bekezdésében, valamint az
államháztartás működési rendjéről szóló 292/2009. (XII. 19.) Korm. rendelet (továbbiakban: Ámr.) 20. §-ának (4) és 109. §-ának
(7) bekezdése alapján – a Magyar Köztársaság 2010. évi költségvetéséről szóló 2009. évi CXXX. törvény (a továbbiakban: Kvtv.)
1. számú mellékletének XXVI. Szociális és Munkaügyi Minisztérium fejezet, 16. címbe tartozó fejezeti kezelésű előirányzatok
felhasználási rendjéről a következő utasítást adom ki: 1. § Az SZMM fejezeti kezelésű előirányzatai felhasználása tekintetében a szociális és munkaügyi minisztert
(a továbbiakban: miniszter) a Szociális és Munkaügyi Minisztérium (a továbbiakban: SZMM) fejezet irányítását ellátó
szerv vezetőjeként megillető hatáskörök gyakorlásával összefüggő feladatok ellátásának rendjét, valamint a fejezeti
kezelésű előirányzatok 2010. évi gazdálkodási, kötelezettségvállalási és utalványozási szabályzatát és részletes
felhasználási tervét jelen utasítás melléklete (a továbbiakban: Szabályzat) tartalmazza.
2. § A Szabályzat hatálya kiterjed a) a Kvtv. 1. számú melléklete XXVI. SZMM fejezetének 16. címe alatti fejezeti kezelésű előirányzatokból nyújtott
támogatásokra és egyéb kifizetések kezdeményezésére, b) az előző évekről áthúzódó, a szociális és munkaügyi miniszter irányítása alá rendelt fejezeti kezelésű előirányzatok
maradványára, továbbá c) a minisztérium fejezetében az Ámr.-ben foglaltak szerint megállapított évközi új előirányzatokra.
3. § (1) Ez az utasítás az aláírása napján lép hatályba.
(2) Jelen utasítás hatálybalépésével egyidejűleg a fejezeti kezelésű előirányzatok 2009. évi gazdálkodási,
kötelezettségvállalási és utalványozási szabályzatáról, valamint részletes felhasználási tervéről szóló 15/2009. (V. 20.)
(HÉ. 24.) számú SZMM utasítás hatályát veszti. (3) Jelen utasítás rendelkezéseit a folyamatban lévő ügyekben is alkalmazni kell.
Budapest, 2010. május 13. Dr. Herczog László s. k.,
szociális és munkaügyi miniszter


text:
24/2016. (VII. 12.) NGM rendelete a Nemzeti Adó- és Vámhivatalnál egyes munkakörökben bevezetendő közszolgálati pótlék mértékéről.
A Nemzeti Adó- és Vámhivatalról szóló 2010. évi CXXII. törvény 82/A. § (1) bekezdés m) pontjában kapott felhatalmazás alapján,
a  Kormány tagjainak feladat- és hatásköréről szóló 152/2014. (VI. 6.) Korm. rendelet 1.  melléklet H)  pontjába foglalt táblázat
5. pontjában meghatározott feladatkörömben eljárva a következőket rendelem el:
1. § A Nemzeti Adó- és Vámhivatalnál (a  továbbiakban: NAV) foglalkoztatott kormánytisztviselő és pénzügyőr
az  1–3.  mellékletben meghatározott munkakörökben és az  ott meghatározott mértékben jogosult közszolgálati
pótlékra.
2. § E rendelet alkalmazásában alapfeladat ellátására létrehozott munkakör a  Nemzeti Adó- és Vámhivatalról szóló
2010.  évi CXXII.  törvény (a  továbbiakban: NAV tv.) 13.  § (1)  bekezdés a) és b)  pontjában, a  (2)  bekezdés f ) és
j)  pontjában, valamint a  (4)–(9)  bekezdésében meghatározott feladatok végrehajtása céljából létrehozott
munkakörök.
3. § Ez a rendelet a kihirdetését követő napon lép hatályba.
4. § E rendelet rendelkezéseit a NAV tv. 99/A. § (3) bekezdése szerinti besorolás hatályának napjától kell alkalmazni.
Varga Mihály s. k.,
 nemzetgazdasági miniszter


text:
25/2011. (III. 9.) ME határozata helyettes államtitkár felmentéséről.
A kormánytisztviselők jogállásáról szóló 2010. évi LVIII. törvény 51. §-a alapján, a honvédelmi miniszter javaslatára
dr. Tóth Zoltán Józsefet, a Honvédelmi Minisztérium helyettes államtitkárát e tisztségéből
– 2011. március 9-ei hatállyal – felmentem. Orbán Viktor s. k.,
miniszterelnök